pythainlp/thai-wiki-dataset-v4 huggingface dataset:
ไททันโนโบอา

ไททันโนโบอา แซร์อาโฮนเอนซิส (ชื่อวิทยาศาสตร์: "Titanoboa cerrejonensis", ชื่อย่อ: "ไททันโนโบอา" (Titanoboa)) เป็นชื่องูขนาดใหญ่ที่ไม่มีพิษ ในวงศ์ Boidae ที่ได้สูญพันธุ์ไปแล้ว ถูกค้นพบโดยคณะนักวิทยาศาสตร์สาขาบรรพชีวินวิทยาจากมหาวิทยาลัยโทรอนโต
นักบรรพชีวินวิทยาเชื่อว่า ไททันโนโบอา มีรูปร่างลักษณะและมีพฤติกรรมคล้ายงูอนาคอนดาซึ่งปัจจุบันพบในป่าดิบชื้นในทวีปอเมริกาใต้ โดยหากินในน้ำ ซึ่งอาหารได้แก่ จระเข้และปลาขนาดใหญ่ มีลักษณะคล้ายคลึงกับงูอนาคอนดา แต่ทว่ามีความยาวกกว่ามาก โดยมีความยาวเฉลี่ยประมาณ 13.5 เมตร และอาจยาวได้ถึง 15 เมตร หนักถึง 2.6 ตัน โดยชื่อของมันเป็นภาษาลาติน แปลได้ว่า "งูยักษ์จากแซร์อาโฮน" (Titanic boa from Cerrejon) ซึ่งมาจากชื่อเมืองแซร์อาโฮน ในประเทศโคลอมเบีย ซึ่งเป็นที่ค้นพบซากฟอสซิลของมันเป็นครั้งแรก
ซากฟอสซิลของไททันโนโบอา ที่ค้นพบเป็นกระดูกสันหลัง จำนวน 180 ชิ้น คาดว่าน่าจะเป็นของงูทั้งหมด 12 ตัว ค้นพบครั้งแรกเมื่อปี ค.ศ. 2007 ซึ่งกระดูกสันหลังนั้นมีขนาดใหญ่กว่ากระดูกสันหลังของงูอนาคอนดาไม่มากนัก
จากการวิเคราะห์อายุชั้นหิน พบว่า ไททันโนโบอา มีชีวิตอยู่เมื่อราว 58 ถึง 60 ล้านปีก่อน ใน[[สมัยพาลีโอซีน]]ตอนกลางถึงตอนปลาย เป็นช่วงหลังจาก[[เหตุการณ์การสูญพันธุ์ยุคครีเทเชียส–พาลีโอจีน]]
ซึ่งมีสภาพเป็นป่าดิบชื้น มี[[อุณหภูมิ]]เฉลี่ยทั้งปีประมาณ 32- 90 [[องศาเซลเซียส]] ซึ่งสูงกว่าอุณหภูมิเฉลี่ยของป่าดิบชื้น และสอดคล้องกับสภาพอากาศ ที่คาดว่ามี[[ก๊าซคาร์บอนไดออกไซด์]]ในชั้นบรรยากาศปริมาณมาก
ดูเพิ่ม.
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
ทางหลวงแผ่นดินหมายเลข 414

ทางหลวงแผ่นดินหมายเลข 414 สายน้ำกระจาย–ท่าท้อน หรือ ถนนลพบุรีราเมศวร์ เป็นทางหลวงที่อยู่ในความควบคุมของแขวงทางหลวงสงขลาที่ 1 สังกัดสำนักงานทางหลวงที่ 18 (สงขลา) มีจุดเริ่มต้นจากห้าแยกน้ำกระจาย อำเภอเมืองสงขลา จังหวัดสงขลา วิ่งขึ้นลงใต้ไปสิ้นสุดที่ถนนเพชรเกษม (ทางหลวงแผ่นดินหมายเลข 4) อำเภอบางกล่ำ จังหวัดสงขลา โดยเป็นเส้นทางสายใหม่ที่สร้างขึ้นเพื่อเลี่ยงเมืองหาดใหญ่แทนถนนกาญจนวณิช (ทางหลวงแผ่นดินหมายเลข 407) มีความยาวทั้งสิ้น 24.315 กิโลเมตร
รายละเอียดของเส้นทาง.
ทางหลวงแผ่นดินหมายเลข 414 เป็นทางหลวงที่สร้างขึ้นเพื่อเลี่ยงเมืองหาดใหญ่ในการเดินทางเข้าหรือออกจากอำเภอเมืองสงขลา โดยเริ่มแรกจะเป็นถนนขนาด 4 ช่องจราจร มีเกาะกลางและคูน้ำกั้นตลอดทาง เมื่อมาถึงแยกบิ๊กซี (เดิมเรียกแยกคลองแห) เส้นทางจะขยายเป็น 8 ช่องจราจร แบ่งเป็นทางหลักด้านละ 2 ช่องจราจร และทางขนานอีกด้านละ 2 ช่องจราจร ไปจนสิ้นสุดที่ถนนเพชรเกษม
เขาปีนาตูโบ

เขาปีนาตูโบ  เป็นภูเขาไฟประเภทกรวยสลับชั้นที่มีพลังอยู่ ตั้งอยู่บนเกาะลูซอน ประเทศฟิลิปปินส์ บริเวณทิวเขาซัมบาเลส เหนือกรุงมะนิลา ทหารสเปนค้นพบเมื่อครั้งล่าอาณานิคมเมื่อ พ.ศ. 2099 เป็นที่รู้จักจากการระเบิดครั้งใหญ่เมื่อวันที่ 15 มิถุนายน พ.ศ. 2534 ปัจจุบันเป็นแหล่งท่องเที่ยวสำคัญ ปินาตูโบเป็นภาษาตากาล็อกแปลว่าปลูก
ลักษณะภูมิศาสตร์.
เขาปีนาตูโบเป็นภูเขาไฟประเภทกรวยสลับชั้นที่มีพลังอยู่ มีความสูง 1,750 เมตร อายุราว 9,000 ปี ก่อนการระเบิดถูกปกคลุมไปด้วยป่าดงดิบ 
และเป็นพื่นที่เกษตรกรรมในการปลูกข้าวสาลี ข้าวบาร์เลย์ และพืชชนิดอื่น ๆ มีทะเลสาบปากปล่องภูเขาไฟอยู่
การระเบิดเมื่อปี พ.ศ. 2534.
การระเบิดเกิดขึ้นเมื่อวันที่ 15 มิถุนายน พ.ศ. 2534 หลังจากสงบลง 600 ปี พื้นที่โดยรอบ 20 กิโลเมตรรู้สึกถึงการระเบิดและถูกปกคลุมด้วยเถ้าภูเขาไฟจนมืดมิดทันที เกิดสะเก็ดภูเขาไฟทำลายสิ่งก่อสร้างในพื้นที่ ลาวาที่ไหลออกมาจากปากปล่องภูเขาไฟเข้าทำลายบ้านเรือนประชาชน เกิดโคลนถล่มและน้ำท่วม และก่อให้เกิดแก๊สซัลเฟอร์ไดออกไซด์ได้ลอยขึ้นสู่บรรยากาศชั้นสตราโทสเฟียร์ถึง 25 ไมล์ และได้ไปผสมกับความชื้นทำให้เกิดเป็นเมฆปกคลุมอยู่รอบโลกถึง 21 วัน นักธรณีวิทยาได้กล่าวไว้ว่า การระเบิดครั้งนี้เป็นครั้งที่รุนแรงและยิ่งใหญ่ที่สุดเท่าที่เคยมีการจดบันทึกไว้ โดยกลุ่มก๊าซซัลเฟอร์ไดออกไซด์ที่เกิดขึ้นจะยังคงปกคลุมและหมุนอยู่รอบโลกไปอีกถึง 5 ปี คาดว่ามีประมาณ 20 ล้านตัน ถึงแม้ว่าการระเบิดของภูเขาปินาตูโบจะส่งสารเคมีไปทั่วโลกทั้งซีกโลกเหนือและซีกโลกใต้ อาคารหลายแห่งถล่มลงมาเพราะการทับถมของหินพัมมิซ ทำให้ทางการเร่งอพยพประชาชนกว่า 40,000 - 331,00 คนออกจากพื้นที่ โรงเรียนหลายแห่งถูกปิด และมีผู้ป่วยโรคทางเดินหายใจเพราะเถ้าภูเขาไฟเป็นจำนวนมาก
ผลกระทบจากการระเบิด.
ขณะการระเบิดหลายพื้นที่ไม่มีไฟฟ้าและน้ำประปาใช้ ระบบสาธารณูปโภคได้รับความเสียหาย ทางการระงับเที่ยวบินที่มุ่งหน้าผ่าเกาะลูซอนทั้งหมด
มีผู้ได้รับผลกระทบจากการระเบิด 2.1 ล้านคน มีผู้เสียชีวิตจากเหตุการณ์ดังกล่าว 857 คน ความเสียหายประเมินเป็นมูลค่า 3925.5 ล้านเปโซ พื้นที่ป่าไม้ถูกทำลายไป 150 ตารางกิโลเมตร พื้นที่การเกษตรเสียหาย 800 ตารางกิโลเมตร ทางด้านปศุสัตว์มีสัตว์เลี้ยงของเกษตรกรตาย 800,000 ตัว 
ผลกระทบในประเทศไทย.
ประเทศไทยได้รับผลกระทบจากเถ้าภูเขาไฟที่จังหวัดสงขลา นราธิวาส และปัตตานี เกิดมลภาวะทางอากาศ และแหล่งน้ำของประชาชน รวมทั้งปัญหาโรคทางเดินหายใจด้วย
เนบิวลาลมพัลซาร์

เนบิวลาลมพัลซาร์ (อังกฤษ: Pulsar wind nebula) บางครั้งเรียกว่า เปลเรียน (มาจากภาษากรีก "πлήρης", เปลเรส แปลว่า "เต็ม") เป็นเนบิวลาประเภทหนึ่งที่บางครั้งพบภายในเปลือกของซากมหานวดารา ซึ่งขับเคลื่อนโดยลมที่เกิดจากดาวพัลซาร์ที่อยู๋บริเวณใจกลาง. เนบิวลาเหล่านี้ถูกเสนอให้เป็นประเภทในปี พ.ศ. 2519 เพื่อเป็นการปรับปรุงความยาวคลื่นวิทยุภายในซากมหานวดารา นับแต่นั้นมาพบว่าเป็นแหล่งรังสีอินฟราเรด แสง มิลลิเมตร รังสีเอกซ์ และรังสีแกมมา.
วิวัฒนาการของเนบิวลาลมพัลซาร์.
เนบิวลาลมพัลซาร์วิวัฒนาการเป็นระยะต่างๆ เนบิวลาลมพัลซาร์ใหม่ปรากฏขึ้นไม่นานหลังจากการกำเนิดของพัลซาร์ และมักจะนั่งอยู่ในซากซูเปอร์โนวา เช่น เนบิวลาปู หรือเนบิวลาภายในซากมหานวดาราในกลุ่มดาวใบเรือ , เมื่อเนบิวลาลมพัลซาร์มีอายุมากขึ้น ซากมหานวดาราก็จะค่อยๆสลายหายไป เมื่อเวลาผ่านไปเนบิวลาลมพัลซาร์อาจวิวัฒนาการกลายเป็นเนบิวลากระแทกแบบโค้งรอบๆ พัลซาร์มิลลิวินาทีหรือพัลซาร์หมุนช้า
ดูเพิ่ม.
<templatestyles src="Div col/styles.css"/>
ยู ยังแร

ยู ยังแร  เกิดในปี ค.ศ. 1981 เป็นนักสู้ป้องกันตัวแบบผสมระดับอาชีพชาวเกาหลีใต้ จากทีมโพมา (팀포마; Team POMA) โดยเป็นตัวแทนเกาหลีใต้ ที่เข้าร่วมการแข่งขันรายการเค-วัน ในประเทศญี่ปุ่นเป็นส่วนใหญ่ และได้รับการกล่าวขวัญถึงในเกาหลี ซึ่งเขาได้พบกับแชมป์รุ่นใหญ่ที่มีชื่อว่าอุชิดะ โนโบรุ ซึ่งอยู่ในรุ่นเฮฟวีเวท และใน ค.ศ. 2008 เขาได้รับการเปิดตัวครั้งแรกที่เมืองโซล โดยได้พบกับ อเล็กซี อิกนาชอฟ และได้แพ้การแข่งไปด้วยคะแนน 2-0 หนึ่งปีหลังจากนั้นที่รายการ เค-วัน เวิลด์ GP ในโยโกฮามา เขาได้พบกับโนดะ มิตสึกุ แต่ได้แพ้คะแนนในการแข่งขันครั้งดังกล่าว
นอกจากนี้ เขายังมีส่วนร่วมในภาพยนตร์ศิลปะการต่อสู้ที่มีชื่อว่า"กอชิลมารู"
พัลซาร์ปู

พัลซาร์ปู (PSR B0531+21) เป็นดาวนิวตรอนอายุค่อนข้างน้อย และเป็นดาวศูนย์กลางในเนบิวลาปู ซากที่เหลืออยู่ของซูเปอร์โนวา SN 1054 ซึ่งได้รับการสังเกตการณ์อย่างกว้างขวางจากโลกในปี พ.ศ. 1597 พัลซาร์ปูได้รับการค้นพบใน พ.ศ. 2511 และเป็นพัลซาร์วัตถุแรกที่เชื่อมโยงกับซากซูเปอร์โนวา ถือเป็นพัลซาร์ในคลื่นที่ตามองเห็น
พัลซาร์ปูมีเส้นผ่านศูนย์กลางราว 25 กิโลเมตร และ "ลำแสง" พัลซาร์ได้หมุนทุก ๆ 33 มิลลิวินาที หรือประมาณ 30 ครั้งต่อวินาที ลมที่ไหลออกมาจากดาวนิวตรอนทำให้เกิดการแผ่รังสีซิงโครตรอน ซึ่งผลิตความจุของการปลดปล่อยจากเนบิวลา มองเห็นได้ในคลื่นวิทยุไปจนถึงรังสีแกมม่า คุณลักษณะเกี่ยวกับพลวัตสูงสุดในส่วนในของเนบิวลาปูคือจุดที่ซึ่งลมเส้นศูนย์สูตรของพัลซาร์กระทบกับเนบิวลาที่อยู่โดยรอบ ก่อให้เกิดกำแพงกระแทก รูปร่างและตำแหน่งของคุณลักษณะดังกล่าวเปลี่ยนแปลงบ่อยมาก เมื่อลมเส้นศูนย์สูตรปรากฏขึ้นเป็นคุณลักษณะที่สูงชันขึ้น สว่างขึ้นแล้วค่อยจางลงเมื่อลมพัดออกจากพัลซาร์ไปสู่บริเวณหลักของเนบิวลา ระยะเวลาของการหมุนของเนบิวลาช้าลง 38 นาโนวินาทีต่อวันเนื่องจากพลังงานปริมาณมหาศาลที่ถูกพัดพาไปกับลมพัลซาร์ด้วย 
เนบิวลาปูมักถูกใช้เป็นแหล่งเทียบมาตรฐานในดาราศาสตร์รังสีเอกซ์ มันมีความสว่างมากในรังสีเอกซ์และความหนาแน่นฟลักซ์และสเปกตรัมก็เป็นที่ทราบกันว่ามีค่าคงที่ โดยมีข้อยกเว้นเฉพาะพัลซาร์ปูเท่านั้น พัลซาร์ปูได้ปล่อยสัญญาณเข้มมาเป็นบางครั้งซึ่งถูกใช้เพื่อตรวจสอบการบันทึกเวลาของตัวตรวจจับรังสีเอกซ์ ในดาราศาสตร์รังสีเอกซ์ 'แครป' และ 'มิลลิแครป' บางครั้งถูกใช้เป็นหน่วยสำหรับวัดความหนาแน่นฟลักซ์ มิลลิแครปมีความสัมพันธ์กับราว 2.4 × 10-11 เออร์กต่อวินาที⋅ตารางเซนติเมตร (2.4 × 10-14 วัตต์ต่อตารางเมตร) ในย่านรังสีเอกซ์ 2-10 กิโลอิเล็กตรอนโวลต์ สำหรับสเปกตรัมรังสีเอกซ์ "คล้ายปู" มีแหล่งกำเนิดรังสีเอกซ์จำนวนน้อยเท่านั้นที่มีความสว่างเกินหนึ่งแครป
สะดือโป่ง

สะดือโป่ง  เป็นความผิดปกติของผนังหน้าท้องอย่างหนึ่ง ซึ่งทำให้อวัยวะในช่องท้อง เช่น ลำไส้ ตับ และอวัยอื่นๆ ออกมาอยู่ในถุงนอกช่องท้อง เนื่องจากเกิดความผิดปกติในการพัฒนาของชั้นกล้ามเนื้อของผนังหน้าท้อง
SN 1054

SN 1054 (ซูเปอร์โนวาปู) เป็นซูเปอร์โนวาที่สามารถมองเห็นได้จากโลกในปี ค.ศ. 1054 ดาวฤกษ์ต้นกำเนิดซูเปอร์โนวาตั้งอยู่ในดาราจักรทางช้างเผือกและห่างจากโลก 6,300 ปีแสง ซึ่งเป็นการระเบิดประเภทแกนกลางยุบตัว
ซากที่เหลือของ SN 1054 เป็นที่รู้จักกันว่าเป็น เนบิวลาปู เนบิวลาปูมีชื่ออื่นว่าเมสสิเยร์ 1 หรือ เอ็ม 1 ซึ่งเป็นวัตถุท้องฟ้าของเมสสิเยร์วัตถุแรกที่ได้รับการบันทึกในปี ค.ศ. 1758
การบันทึก.
SN 1054 ได้รับการบันทึกโดยนักดาราศาสตร์ชาวเปอร์เซีย/อาหรับ จีน ญี่ปุ่น เกาหลี และอเมริกันพื้นเมืองว่าเป็นวัตถุท้องฟ้าที่สว่างพอที่จะสามารถมองเห็นได้ในเวลากลางวันถึง 23 วันติดต่อกัน และมองเห็นได้ในเวลากลางคืนติดต่อกันถึง 653 คืน นอกจากนี้ ยังมีหลักฐานที่ว่าชาวอเมริกันพื้นเมืองบางเผ่าที่สังเกตและบันทึก SN 1054 ภาพวาดบนภูเขาของเผ่าอนาซาซีในอุทยานประวัติศาสตร์แห่งชาติวัฒนธรรมชาโคอาจแสดงถึงซูเปอร์โนวาดังกล่าว
แหล่งรังสีเอกซ์.
เทารัส เอกซ์อาร์-1 ได้รับการค้นพบเมื่อ 29 เมษายน ค.ศ. 1963 ที่ J1950 ระบบพิกัดศูนย์สูตร: ไรต์แอสเซนชัน 05h เดคลิเนชัน +22.1° จรวดขนส่งด้านวิทยาศาสตร์แอโรบีได้นำเอาเครื่องนับแบบสัดส่วนที่ผลิตขึ้นโดยทีมจากห้องปฏิบัติการวิจัยกองทัพเรือสหรัฐอเมริกา การทดลองดังกล่าวนับเป็นความพยายามครั้งแรกที่จะตรวจวัดรังสีเอกซ์จากซากซูเปอร์โนวาเนบิวลาปู แหล่งรังสีเอกซ์นี้ได้ชื่อว่าเทารัส เอกซ์อาร์-1 หรือในภายหลังเปลี่ยนชื่อเป็น เทารัส เอกซ์-1 และพลังงานที่เนบิวลาปูปลดปล่อยออกมาในรังสีเอกซ์มากกว่ารังสีที่ปลดปล่อยออกมาในแสงที่มองเห็นได้ถึง 100 เท่า
วัลเทอร์ มิชเชิล

วัลเทอร์ มิชเชิล (ค.ศ. 1930 —) เป็นนักจิตวิทยาชาวอเมริกันเชื้อสายออสเตรีย-ยิว เป็นผู้เชี่ยวชาญในด้านทฤษฎีบุคลิกภาพและจิตวิทยาสังคม เขาเป็นศาสตราจาารย์โรเบิร์ต จอห์นสตัน นีเวน ด้านอักษรศาสตร์ ในภาควิชาจิตวิทยาที่มหาวิทยาลัยโคลัมเบีย เคยเป็นอาจารย์สอนในมหาวิทยาลัยหลายแห่ง
วัยเด็ก.
มิชเชิลเกิดเมื่อวันที่ 22 กุมภาพันธ์ ค.ศ. 1930 ในเวียนนา ประเทศออสเตรีย เขาและครอบครัวได้อพยพมายังสหรัฐอเมริกาหลังจากนาซียึดครองประเทศในปี ค.ศ. 1938 เขาเติบโตในบรุกลิน รัฐนิวยอร์ก และได้เรียนเป็นลูกศิษย์ของจอร์จ เคลลี และจูเลียน รอตเตอร์ ที่มหาวิทยาลัยรัฐโอไฮโอ ที่ซึ่งเขาได้สำเร็จการศึกษาในระดับปริญญาเอกด้านจิตวิทยาคลินิกในปี ค.ศ. 1956
ประกอบอาชีพ.
มิชเชิลได้ทำการสอนที่มหาวิทยาลัยโคโลราโดตั้งแต่ ค.ศ. 1956 จนถึง ค.ศ. 1958 ที่มหาวิทยาลัยฮาร์วาร์ดตั้งแต่ ค.ศ. 1958 จนถึง ค.ศ. 1962 และที่มหาวิทยาลัยสแตนฟอร์ดตั้งแต่ ค.ศ. 1962 และ ค.ศ. 1983 โดยหลังจากนั้น มิชเชิลได้ทำงานที่ภาควิชาจิตวิทยาในมหาวิทยาลัยโคลัมเบีย
มิชเชิลได้รับเลือกเข้าสู่สมาคมวิทยาศาสตร์สหรัฐอเมริกาในปี ค.ศ. 2004 และเข้าสู่สถาบันศิลปะและวิทยาศาสตร์อเมริกันในปี ค.ศ. 1991 ในปี ค.ศ. 2007 มิชเชิลได้รับเลือกให้เป็นประธานสมาคมวิทยาศาสตร์ทางจิต เกียรติยศอื่น ๆ ของมิชเชิลรวมไปถึงรางวัลผลงานทางวิทยาศาสตร์ดีเด่นจากสมาคมจิตวิทยาอเมริกัน รางวัลนักวิทยาศาสตร์ดีเด่นจากสมาคมวิทยาการทดลองสังคม รางวัลผลงานด้านบุคลิกภาพดีเด่นของสมาคมนักจิตวิทยาสังคมและบุคลิกภาพ และรางวัลนักวิทยาศาสตร์ดีเด่นจากภาควิชาจิตวิทยาคลินิกของสมาคมจิตวิทยาอเมริกัน เขายังเคยเป็นอดีตบรรณาธิการของไซโคโลจิคอลรีวิว และอดีตประธานภาควิชาจิตวิทยาสังคมและบุคลิกภาพของสมาคมจิตวิทยาอเมริกัน และอดีตประธานสมาคมการวิจัยบุคลิกภาพ
ผลงานด้านทฤษฎีบุคลิกภาพ.
ในปี ค.ศ. 1968 มิชเชิลได้ตีพิมพ์บทความเฉพาะด้านที่ปัจจุบันกลายเป็นผลงานคลาสสิก เกี่ยวกับบุคลิกภาพและการประเมิน ซึ่งสร้างวิกฤตกระบวนทัศน์ในจิตวิทยาบุคลิกภาพซึ่งเปลี่ยนโฉมหน้าของการศึกษาจิตวิทยาบุคลิกภาพเป็นเวลาอีกหลายทศวรรษต่อมา มิชเชิลได้แสดงว่าการศึกษาหลายครั้งไม่สามารถสนับสนุนการสันนิษฐานสำคัญดังเดิมของทฤษฎีบุคลิกภาพได้ ที่ว่าพฤติกรรมของแต่ละบุคคลสำหรับคุณสมบัติ (เช่น ความเอาใจใส่หรือการเข้าสังคม) มีความสอดคล้องกันอย่างมากในสถานการณ์ที่แตกต่างกัน แต่การวิเคราะห์ของมิชเชิลได้เปิดเผยว่าพฤติกรรมของแต่ละบุคคล เมื่อได้วิเคราะห์อย่างใกล้ชิดแล้ว พบว่าพฤติกรรมจะมีความแตกต่างกันมากในสถานการณ์ที่แตกต่างกัน มากกว่าแสดงออกมาอย่างสอดคล้องกัน
วิเชษฐ์ เกษมทองศรี

วิเชษฐ์ เกษมทองศรี อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงคมนาคม ในรัฐบาลของพันตำรวจโท ทักษิณ ชินวัตร และสมาชิกสภาผู้แทนราษฎรจังหวัดราชบุรี สังกัดพรรคไทยรักไทย
ประวัติ.
นายวิเชษฐ์ เกษมทองศรี เกิดเมื่อวันที่ 7 กรกฎาคม พ.ศ. 2505 ที่ตำบลดอนตะโก อำเภอเมืองราชบุรี จังหวัดราชบุรี เป็นบุตรของนายชัยวัฒน์ กับนางสุภาพร เกษมทองศรี สำเร็จการศึกษาระดับประกาศนยีบัตรวิชาชีพ (ปวช.) จากวิทยาเขตบพิตรพิมุข ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ ต่อมาจึงได้เข้ารับการศึกษาในระดับปริญญาตรี สาขาบริหารธุรกิจ จากวิทยาลัยเทคโนโลยีและอาชีวศึกษา (วิทยาเขตบพิตรพิมุข จักวรรดิ) เมื่อปี พ.ศ. 2529 และปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ ปี พ.ศ. 2541
การทำงาน.
นายวิเชษฐ์ เกษมทองศรี เป็นสมาชิกสภาผู้แทนราษฎรจังหวัดราชบุรี เคยดำรงตำแหน่งผู้ช่วยเลขานุการรัฐมนตรีว่าการกระทรวงการต่างประเทศ ในระหว่างปี พ.ศ. 2539 - พ.ศ. 2540 เป็นผู้ช่วยเลขานุการรัฐมนตรีว่าการกระทรวงพาณิชย์ ในปี พ.ศ. 2541 ต่อมาในปี พ.ศ. 2542 เป็นเลขานุการคณะกรรมาธิการการต่างประเทศ และเป็นรองเลขาธิการนายกรัฐมนตรีฝ่ายการเมือง ในปี พ.ศ. 2544 ต่อมาในปี พ.ศ. 2546 จึงได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของพันตำรวจโททักษิณ ชินวัตร
ในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย และได้รับแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลนางสาวยิ่งลักษณ์ ชินวัตร
รายชื่อสมาชิกคณะมนตรีความมั่นคงแห่งสหประชาชาติ

สมาชิกคณะมนตรีความมั่นคงแห่งสหประชาชาติ ประกอบไปด้วยสมาชิกถาวร 5 ประเทศ และประเทศสมาชิกไม่ถาวร 10 ประเทศ มาจากการเลือก
สมาชิกปัจจุบัน.
ระเบียบที่ตั้งไว้กำหนดให้ที่ประชุมสมัชชาเลือกสมาชิกหมุนเวียน 10 ประเทศ เข้าดำรงตำแหน่งวาระละ 2 ปี เลือกปีละ 1 ครั้ง กล่าวคือทุกปีต้องมีการเลือกสมาชิกใหม่เข้ามา 5 ประเทศ และวิธีการเลือกประเทศสมาชิกก็ต้องอยู่ภายใต้ข้อกำหนดทางภูมิศาสตร์
องค์ประกอบคณะมนตรีความมั่นคงแห่งสหประชาชาติในอดีตและอนาคต.
จากปี 1946 ถึง 1965, คณะมนตรีความมั่นคงมี 6 สมาชิกไม่ถาวร โดยแบ่งตามภูมิภาคคือ:
รายการแสดงตามจำนวนปีของสมาชิกคณะมนตรีความมั่นคงแห่งสหประชาชาติ.
      "ตำแหน่งสมาชิกถาวร"
      "ตำแหน่งสมาชิกไม่ถาวร (2019)"
      "อดีตสมาชิกสหประชาชาติ"
ประเทศที่ไม่เคยเป็นสมาชิกของคณะมนตรีความมั่นคงแห่งสหประชาชาติ.
<templatestyles src="Legend/styles.css" />  "แสดงถึงอดีตสมาชิกสหประชาชาติ"
พศุตม์ บานแย้ม

พศุตม์ บานแย้ม (เกิด 3 พฤศจิกายน พ.ศ. 2525) ชื่อเล่น อาร์ต เป็นนักแสดงและนายแบบชาวไทย เริ่มเข้าสู่วงการจากการประกวด Male Star Challenge 2007 ซึ่งเป็นโครงการที่คัดเลือกนักแสดงหน้าใหม่ของช่อง 3จนได้เซ็นสัญญากับสถานีวิทยุโทรทัศน์ไทยทีวีสีช่อง 3 กับละครเรื่องแรก แม่ครัวคนใหม่ และ พฤกษาสวาท จากนั้นไดัรับบทเป็นพระเอกครั้งแรกในละครเรื่อง แม่หัวลำโพง แสดงคู่กับ พัชรินทร์ ศรีวสุภิรมย์ และละครภาคต่อ เทพธิดาปลาร้า คู่กับ ณปภา ตันตระกูล ปัจจุบันเป็นนักแสดงอิสระและทำธุรกิจร้านคุณชายหมูกรอบ
ประวัติ.
พศุตม์ บานแย้ม เกิดที่อำเภอบ้านแพ้ว จังหวัดสมุทรสาคร ศึกษาระดับชั้นประกาศนียบัตรวิชาชีพ สาขาช่างยนต์ วิทยาลัยเทคนิคสมุทรสาคร ศึกษาระดับปริญญาตรี ที่คณะนิเทศศาสตร์ สาขาการโฆษณา (วิชาโท การหนังสือพิมพ์และสิ่งพิมพ์) มหาวิทยาลัยสยาม และระดับปริญญาโทที่คณะบัณฑิตวิทยาลัย หลักสูตรบริหารธุรกิจ มหาวิทยาลัยสยาม
เริ่มเข้าวงการจากการประกวด Male Star Challenge 2007 ซึ่งเป็นโครงการที่คัดเลือกนักแสดงหน้าใหม่ของช่อง 3 จนได้เซ็นสัญญากับช่อง 3 กับละครเรื่องแรก "แม่ครัวคนใหม่" และ "พฤกษาสวาท" จากนั้นไดัรับบทเป็นพระเอกครั้งแรกในละครเรื่อง "แม่หัวลำโพง" แสดงนำร่วมกับ พัชรินทร์ ศรีวสุภิรมย์และละครภาคต่อ "เทพธิดาปลาร้า" คู่กับ ณปภา ตันตระกูล ต่อมามีผลงานละครกับทางช่อง 3 เรื่อง "บ้านนี้ผี(ไม่)ปอบ", และ "บ่วงนฤมิต" พศุตม์แสดงละครบู๊หลายเรื่อง อย่างละครบู๊ไซไฟ "กุหลาบไฟ" รับบทเป็นธีรธร มีเนื้อเรื่องเกี่ยวกับการสืบสวน เป็นละครหลังข่าวภาคค่ำเรื่องแรก ที่รับบทพระเอกเต็มตัว โดยแสดงคู่กับซาร่า เล็กซ์, เรื่อง "แนวสุดท้าย" ที่มีการต่อสู้แบบไอกิโด, เรื่อง "เขี้ยวราชสีห์" รับบทเป็นแดนไทย ที่สามารถแปลงร่างเป็นราชสีห์ได้ พศุตม์ยังได้แสดงภาพยนตร์เรื่องแรก "สายลับเกมส์โปม่อน 008" ภาพยนตร์บู๊แนวตลก
ปี 2561 เปลี่ยนบทบาทมารับบทแนวเพลย์บอย รับบทพระเอกในเรื่อง "สะใภ้กาฝาก" แสดงคู่กับนนธวรรณ ฌรรวนธร โดยในตอนจบของเรื่องสร้างเรตติ้งได้สูงถึง 5.85
เจอาร์-วอย

เจอาร์-วอย  เป็นคู่ดูโอต่างวัย ศิลปินค่ายอาร์เอสมีสมาชิกคือ เจอาร์ กิตติกุลวงศ์ และวอย เกรียงไกร อังคุณชัย มีเพลงที่เป็นที่รู้จักอย่างเช่น "I Love You", "Only You", "เด็กเจ้าปัญหา", "Ziggaza", "มาทำไม", "ล้น", "ไม่ทำร้าย"
ปัจจุบัน เจอาร์ ยังคงโลดแล่นอยู่ในแวดวงดนตรี ด้วยลุคที่เปลี่ยนไป และแต่งงานมีครอบครัวและลูกน้อยแล้ว ส่วน วอย เกรียงไกร ทำงานด้านโปรดักชั่น ไปๆ มาๆ ประเทศญี่ปุ่น
ผลงานอัลบั้ม.
อัลบั้มเพลง.
Jr.Voy (พ.ศ. 2539).
เพลงพิเศษ Only You (Remix)
กล้วย เชิญยิ้ม

กล้วย เชิญยิ้ม (เกิด 1 สิงหาคม พ.ศ. 2499) เป็นนักแสดงตลกชาวไทยชื่อดังในคณะเชิญยิ้ม มีชื่อจริงว่า ฐานุพงศ์ ศักดิ์ธนาวัฒน์ 
ประวัติ.
กล้วยเกิดเมื่อวันที่ 1 สิงหาคม พ.ศ. 2499 ที่อำเภอทองแสนขัน จังหวัดอุตรดิตถ์ เป็นบุตรของนายบุญจันทร์ และนางบุญธรรม ศักดิ์ธนาวัฒน์ บิดาเป็นหัวหน้าคณะลิเก "สวรรค์ถาวร" และได้ย้ายไปอยู่กับบิดาที่จังหวัดสุโขทัยหลังจบชั้นประถม 5 ตั้งแต่อายุ 10 ขวบ และเริ่มหัดเล่นลิเก และออกตระเวนเล่นไปกับคณะ จนเริ่มเข้าสู่วงการบันเทิงเมื่ออายุ 26 ปี ร่วมคณะเชิญยิ้ม 
กล้วย เชิญยิ้ม เริ่มศึกษาต่อการศึกษานอกโรงเรียนเมื่ออายุ 30 ปี ที่โรงเรียนนนทรีวิทยา และศึกษาต่อปริญญาตรีที่มหาวิทยาลัยปทุมธานี และมหาวิทยาลัยเกริก และจบปริญญาโท นิเทศศาสตรมหาบัณฑิต มหาวิทยาลัยเกริก
ชีวิตส่วนตัวแต่งงานกับธัญญพัทธ์ ศักดิ์ธนาวัฒน์ (ชื่อเล่น อี๊ด) มีบุตรด้วยกัน 2 คน ได้แก่
งานการเมือง.
กล้วยได้หันมาเล่นการเมืองท้องถิ่นที่จังหวัดอุตรดิตถ์ บ้านเกิด เคยเป็นที่ปรึกษานายกองค์การบริหารส่วนจังหวัดอุตรดิตถ์ และเป็นหนึ่งในคณะทำงานของนายไตรรงค์ สุวรรณคีรี และได้ประกาศตัวเป็นผู้สมัครรับเลือกตั้งสมาชิกสภาผู้แทนราษฎร จังหวัดอุตรดิตถ์ ในนามพรรคประชาธิปัตย์ เมื่อ พ.ศ. 2553 และเป็นผู้สมัครในเขต 3 จังหวัดอุตรดิตถ์ ซึ่งประกอบด้วย อำเภอตรอน อำเภอลับแล และอำเภอพิชัย ในการเลือกตั้งเมื่อปี พ.ศ. 2554
 แต่ไม่ได้รับการเลือกตั้ง โดยได้คะแนน 12,800 คะแนน แพ้ให้กับนายทนุศักดิ์ เล็กอุทัย จากพรรคเพื่อไทย
ในวันพฤหัสบดีที่ 22 พฤศจิกายน พ.ศ. 2561 กล้วยได้ลาออกจากสมาชิกพรรคประชาธิปัตย์และย้ายมาสมัครเป็นสมาชิก พรรคภูมิใจไทย และในปี พ.ศ. 2567 เขาได้สมัครเข้ารับเลือกเป็นสมาชิกวุฒิสภา แต่ไม่ได้รับการเลือกในระดับประเทศ
เจอาร์ กิตติกุลวงศ์

เจอาร์ กิตติกุลวงศ์ ชื่อเล่น เจย์ เกิดเมื่อวันที่ 21 เมษายน พ.ศ. 2528 เป็นนักร้องชาวไทยเชื้อสายอังกฤษ เป็นที่รู้จักในฐานะคู่ดูโอ เจอาร์-วอย ในสังกัดอาร์เอส
ประวัติ.
ศึกษาระดับมัธยมศึกษาที่โรงเรียนกรุงเทพคริสเตียนวิทยาลัย หลังจากโด่งดังจากการเป็นนักร้องคู่ดูโอ ก็หายไปจากวงการบันเทิง 4-5 ปี เพราะไปเรียนต่อที่อเมริกา ด้าน ซาวนด์เอ็นจีเนีย และกลับมาประเทศไทย ทำงานกับค่ายแกรมมี่
ด้านชีวิตส่วนตัวสมรสกับ คนนอกวงการชาวญี่ปุ่น ซึทาเอะ กิตติกุลวงศ์ ซึ่งเป็นล่ามของโรงพยาบาลแห่งหนึ่ง ปัจจุบันมีลูก1คนชื่อจูโน่
ศรเพชร ศรสุพรรณ

ศรเพชร ศรสุพรรณ มีชื่อจริงว่า บุญทัน คล้ายละมั่ง (27 มีนาคม 2491 - 8 มกราคม 2565) เป็นนักร้องเพลงลูกทุ่งชาวไทย จากจังหวัดสุพรรณบุรี มีชื่อเสียงจากเพลง "ข้าวไม่มีขาย" ซึ่งได้รับรางวัลเสาอากาศทองคำ เมื่อปี พ.ศ. 2518
ประวัติ.
นายบุญทัน คล้ายละมั่ง (ศรเพชร ศรสุพรรณ) เกิดเมื่อวันที่ 27 มีนาคม พ.ศ. 2491 เป็นบุตรของ นายเทิ่ง และนางหมก คล้ายละมั่ง ศรเพชรจบการศึกษาชั้นประถมศึกษาปีที่ 4 จากโรงเรียนวัดศรีสร้อยเพชร อำเภออู่ทอง จังหวัดสุพรรณบุรี เริ่มเข้าสู่อาชีพนักร้อง จากการเป็นนักร้องเชียร์รำวงของ ดำ แดนสุพรรณ โดยมี เลี้ยง กันชนะ เป็นผู้ชักนำเข้าวงการ จนได้พบกับ โผผิน พรสุพรรณ นักร้องเชียร์รำวงอีกคนหนึ่ง โผผินจึงแต่งเพลงให้กับศรเพชรไว้หลายเพลงจนมีชื่อเสียงโด่งดังในช่วงปี พ.ศ. 2513-2519 โดยเพลงที่สร้างชื่อเสียงอย่างมาก คือ "ข้าวไม่มีขาย" ได้รับรางวัล นักร้องดีเด่นเสาอากาศทองคำ จากสถานีวิทยุเสียงสามยอด ปี พ.ศ. 2518 โดยมีตัวแทนของศรเพชรมารับรางวัลแทน เนื่องจากศรเพชรติดงานร้องเพลงไว้ และไม่คิดว่าจะได้รับรางวัลนี้
ผลงานเพลงที่มีชื่อเสียงในระยะแรกและต่อมา ได้แก่ หยิกแกมหยอก, เข้าเวรรอ, มอเตอร์ไซค์ทำหล่น, ไอ้หวังตายแน่, ใจจะขาด, อภัยให้เรียม, เสียน้ำตาที่คาเฟ่, รักมาห้าปี เป็นต้น โดยศรเพชรเป็นนักร้องที่มีลูกคอสะเด็ดเป็นเอกลักษณ์จนหาใครเทียบยาก
อนึ่งชื่อในวงการ ศรเพชร ศรสุพรรณ เป็นชื่อที่เจ้าตัวตั้งขึ้นเอง โดยแรกเริ่มได้ตั้งชื่อว่า ศรีเพชร ศรีสุพรรณ และเปลี่ยนเป็น ศรเพชร ศรสุพรรณ ในเวลาต่อมา
ศรเพชร มีภรรยาชื่อ พิมพา เกลียวสีนาค แล้วมีบุตรชายสาวด้วยกัน 2 คน
การเสียชีวิต.
ในเดือนพฤศจิกายน พ.ศ. 2564 ศรเพชรเข้ารับการรักษาตัวที่โรงพยาบาลศิริราช แขวงศิริราช เขต บางกอกน้อย กรุงเทพมหานคร และขอรับบริจาคเลือด B Rh-negative เนื่องจากมีอาการป่วยที่ก้อนเนื้อบริเวณกระเพาะอาหาร และเกิดภาวะน้ำท่วมปอด ก่อนที่จะเสียชีวิตเมื่อวันที่ 8 มกราคม พ.ศ. 2565 สิริอายุรวม 73 ปี ฯพณฯ พลเอกไพบูลย์ คุ้มฉายา องคมนตรี เป็นประธานพิธีพระราชทานเพลิงศพเป็นกรณีพิเศษ ณ เมรุวัดยางไทยเจริญผล ตำบลบ้านดอน อำเภออู่ทอง จังหวัดสุพรรณบุรี
วัดป่าฌงโคสามัคคีธรรม

วัดป่าฌงโคสามัคคีธรรม บ้านป่ารังงาม หมู่ที่ 3 ตำบลห้วยบง อำเภอด่านขุนทด จังหวัดนครราชสีมา เป็นวัดแห่งที่ 2 ของหมู่บ้าน ตั้งอยู่บริเวณป่าชุมชน ทางด้านทิศใต้ของหมู่บ้าน
โรงเรียนสาธิตมหาวิทยาลัยราชภัฏนครราชสีมา

โรงเรียนสาธิตมหาวิทยาลัยราชภัฏนครราชสีมา  ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต ประเภทสหศึกษา สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)
ประวัติ.
โรงเรียนสาธิตมหาวิทยาลัยราชภัฏนครราชสีมา เป็นหน่วยงานสังกัดคณะครุศาสตร์ เดิมมีสภาพเป็นศูนย์พัฒนาเด็กปฐมวัย ใช้ชื่อ “ศูนย์พัฒนาเด็กปฐมวัยสิงหราช” ตั้งขึ้นเมื่อ พ.ศ. 2530 มีอาคารสิงหราช (เดิมเป็นหอพักนักศึกษา) เป็นอาคารเรียนเปิดสอนระดับอนุบาล 
พ.ศ. 2536 ได้เปลี่ยนสถานภาพเป็น “โรงเรียนสาธิตวิทยาลัยครูนครราชสีมา” เปิดสอนระดับบริบาลและอนุบาล 
พ.ศ. 2538 วิทยาลัยครูนครราชสีมาได้รับการยกฐานะเป็นสถาบันราชภัฏนครราชสีมา โรงเรียนสาธิตวิทยาลัยครูนครราชสีมา จึงมีชื่อใหม่ว่า “โรงเรียนสาธิตสถาบันราชภัฏนครราชสีมา” 
พ.ศ. 2547 สถาบันราชภัฏนครราชสีมา 
ได้รับการยกฐานะเป็นมหาวิทยาลัยราชภัฏนครราชสีมา โรงเรียนสาธิตสถาบันราชภัฏนครราชสีมา จึงเปลี่ยนชื่อใหม่เป็น “โรงเรียนสาธิตมหาวิทยาลัยราชภัฏนครราชสีมา” 
พ.ศ. 2548 โรงเรียนสาธิตฯ ได้รับการรับรองมาตรฐานการศึกษาจากสำนักงานรับรองมาตรฐานการศึกษาและประเมินคุณภาพการศึกษา (สมศ.) รอบที่ 1 โดยมีการประเมิน 3 ด้าน คือ ด้านผู้บริหาร ด้านครู และด้านผู้เรียน 
พ.ศ. 2549 มหาวิทยาลัยมีนโยบายขยายการเปิดชั้นเรียนประถมศึกษาปีที่ 1 ในภาคเรียนที่ 1 ปีการศึกษา 2549 และลำดับชั้นประถมศึกษาปีที่ 2, 3, 4, 5 และ 6 ในปีต่อ ๆ ไป 
พ.ศ. 2551 โรงเรียนสาธิตฯ ได้รับการรับรองมาตรฐานการศึกษา จากสำนักงานรับรองมาตรฐานการศึกษาและประเมินคุณภาพการศึกษา (สมศ.) รอบที่ 2 โดยมีการประเมิน 3 ด้าน คือ ด้านผู้บริหาร ด้านครู และด้านผู้เรียน 
จัดชั้นเรียน.
จำนวนชั้นเรียนที่เปิดสอนปีการศึกษา 2560 
ระดับปฐมวัย.
รวม 14 ห้องเรียน 
ระดับประถมศึกษา.
รวม 11 ห้องเรียน
โรคใหลตาย

โรคใหลตาย , มักสะกดผิดว่า โรคไหลตาย (ดู ศัพทมูล), เป็น ความตายที่เกิดแก่บุคคล ไม่ว่าวัยรุ่น (adolescent) หรือ ผู้ใหญ่ (adult) อย่างปัจจุบันทันด่วนขณะนอนหลับ และไม่อาจอธิบายสาเหตุแห่งความตายนั้นได้
ศัพทมูล.
ใน ปี พ.ศ. 2533 ซึ่งเป็นปีที่โรคใหลตายปรากฏ มีปัญหาว่า "ใหลตาย" หรือ "ไหลตาย" สะกดอย่างไรจึงจะถูกต้อง ราชบัณฑิตยสถานจึงประชุม และมีความเห็นเป็นสองฝ่าย ฝ่ายหนึ่งเห็นควรสะกดว่า "ไหล" (สระ ไ ไม้มลาย) เพราะ "ไหล" เป็นภาษาถิ่นอีสาน ปรากฏในพจนานุกรมภาษาถิ่นอีสาน-ภาคกลาง ฉบับปณิธาน ของสมเด็จพระมหาวีรวงศ์ (ติสสฺมหาเถระ) มีความหมายว่า "นอนหลับไม่ได้สติ" ประกอบกับเป็นชื่อโรคซึ่งเป็นวิสามานยนาม และมิใช่หนึ่งในคำยี่สิบคำที่ต้องเขียนด้วยไม้ม้วน ขณะที่อีกฝ่ายเห็นควรสะกด "ใหล" (สระ ใ ไม้ม้วน) โดยพิเคราะห์ว่า "ใหล" มาจาก "หลับใหล" ซึ่งมีความหมายว่า "นอนหลับไม่ได้สติ" เหมือนกัน ในการประชุมครั้งนั้น ราชบัณฑิตยสถานมิได้ลงมติข้างไหน
ปีเดียวกันนั้นเอง คณะกรรมการชำระพจนานุกรมฉบับราชบัณฑิตยสถานได้ยกปัญหาดังกล่าวขึ้นพิจารณาอีกครั้ง โดยตรวจสอบจากเอกสารหลักฐานที่เกี่ยวข้อง เช่น พจนานุกรมอีสาน-กลาง ฉบับมหาวิทยาลัยขอนแก่น-สหวิทยาลัยอีสาน, สารานุกรมภาษาอีสาน-ไทย-อังกฤษ ของ ปรีชา พิณทอง ฯลฯ ปรากฏว่า ไม่มีที่ใดในภาษาอีสานสะกด "หลับใหล" ว่า "หลับไหล" มีแต่พจนานุกรมของสมเด็จพระมหาวีรวงศ์ (ติสสฺมหาเถระ) ข้างต้นฉบับเดียวเท่านั้นที่อ้างว่าเทียบมาจากพจนานุกรมภาษาลาว ราชบัณฑิตยสถานจึงได้สืบค้นพจนานุกรมภาษาลาว พบว่า ในภาษาลาวก็สะกด "หลับใหล" ด้วยสระ ใ ไม้ม้วน เหมือนในภาษาไทย โดยให้ความหมายว่า "ละเมอ" หรือ "เอิ้นหรือฮ้องในเวลานอนหลับหรือในเวลาตื่นตกใจจนหลงสติ" มิได้สะกดอย่างสมเด็จพระมหาวีรวงศ์ (ติสสฺมหาเถระ) แต่ประการใด ที่สุด ราชบัณฑิตยสถานจึงมีมติว่า ชื่อโรคนี้ให้เขียน "ใหลตาย" โดยวินิจฉัยว่า "ใหล" มาจาก "หลับใหล"
บันทึกการพบ.
โรคใหลตายนั้นมีบันทึกไว้เป็นครั้งแรกว่า เกิดในบรรดาชาวม้งที่ลี้ภัยอยู่ในสหรัฐอเมริกาเมื่อ พ.ศ. 2520 และบันทึกอีกครั้งในประเทศสิงคโปร์ เมื่อผลการสำรวจย้อนหลัง (retrospective survey) ปรากฏว่า ชายไทยที่สุขภาพสมบูรณ์แข็งแรง หลับแล้วเสียชีวิตอย่างฉับพลันโดยไร้สาเหตุ ในระหว่าง พ.ศ. 2525 ถึง 2533 จำนวน 230 คน ในประเทศฟิลิปปินส์ปรากฏว่า ในปีหนึ่ง ๆ โรคใหลตายคร่าชีวิตชาวฟิลิปปินส์ไปร้อยละ 43 ต่อ 10,000 คน โดยผู้เคราะห์ร้ายส่วนใหญ่เป็นชายวัยรุ่น
สาเหตุ.
โรคใหลตาย เดิมเชื่อว่ามีสาเหตุมาจาก วิญญาณเป็นโรคที่เกี่ยวข้องกับสิ่งที่สัมผัสไม่ได้ ในประเทศไทยเชื่อว่า เกิดจากการกินขนมซึ่งทำจากข้าว ส่วนชาวฟิลิปปินส์เชื่อว่า การรับประทานคาร์โบไฮเดรตเป็นปริมาณมากก่อนนอนนั้นจะทำให้ใหลตาย หรือที่เรียกในภาษาตากาล็อกว่า "bangungot" (ฝันร้าย)
ในทางวิทยาศาสตร์ มีผลการค้นคว้าพบว่า ผู้ใหลตายล้วนมีโรคทางกายเกี่ยวกับหัวใจ หรือปัญหาอื่นทางโครงสร้างหัวใจ หรือมีปัญหาทางการหายใจ อันเป็นส่วนหนึ่งของสาเหตุที่เรียกสติกลับมาควบคุมการหายใจไม่ได้อีกครั้งและนำไปสู่ความตาย
การรักษา.
วิธีเดียวที่จะป้องกันโรคใหลตาย คือ ปลูกฝังเครื่องกระตุกหัวใจ (cardiovertor defibrillator implantation) ส่วนการรับประทานยาต้านหัวใจเต้นผิดจังหวะ (antiarrhythmic) นั้น ไม่มีผลช่วยชีวิตแต่อย่างใด
คิท โค้พ

คิท โค้พ  หรือชื่อเต็ม คริสโตเฟอร์ ลี โค้พ  เป็นนักมวยไทย, นักสู้ป้องกันตัวแบบผสม และเป็นเจ้าของรายการโทรทัศน์ส่วนบุคคลชาวอเมริกัน เขาเป็นอดีตแชมป์โลก IPMTO ไลท์เฮฟวีเวทมวยไทย (ชนะ 23 ครั้ง แพ้ 1 ครั้ง ชนะน็อค 9 ครั้ง) รวมทั้งในกีฬาการต่อสู้แบบผสมด้วยสถิติชนะ 4 ครั้ง แพ้ 6 ครั้ง ความสำเร็จในอาชีพของเขาประกอบด้วยชนะใน เทศกาลสงกรานต์ 2004 และ 4 มวยไทยเวิลด์ไตเติล
โค้พยังได้ปรากฏตัวในรายการเฟียร์แฟกเตอร์ ซึ่งเป็นรายการเรียลลิตีเกมโชว์ ในวันที่ 15 มีนาคม ค.ศ. 2004 โค้พยังได้ปรากฏตัวพร้อมกับเบน การ์เซียในเอ็มทีวี "ทรูไลฟ์:ไอแอม อะ มวยไทยไฟท์เตอร์" และอีกครั้งในเอ็มทีวี "ทรูไลฟ์:ไอแอม อะ มิกซ์มาเชียลอาร์ทไฟท์เตอร์" ในปีค.ศ. 2007 เขาคือหนึ่งในสามเจ้าภาพของทีวีซีรีส์ไวล์ดเวิลด์ออฟสไปค์ ซึ่งมีฟุตเตจที่ถ่ายทำเกี่ยวกับกีฬามือสมัครเล่น โดยเจ้าภาพได้พยายามจัดกิจกรรมสันทนาการสำหรับพวกเขา
การแข่งขันในระดับอาชีพ.
ในขณะที่เขาเข้าร่วมแข่งขันมวยไทย คิทได้ปรากฏตัวในซีรีส์เอ็มทีวีทรูไลฟ์ ได้มีการบันทึกเหตุการณ์การฝึกซ้อมและการเดินทางสู่ประเทศไทยเพื่อต่อสู้ในการแข่งขันแบบมือเปล่า คิทได้เดินทางไปยังแม่สอด ที่ประเทศไทย เมื่อวันที่ 13 เมษายน ค.ศ. 2004 เพื่อต่อสู้กับฝ่ายตรงข้ามที่เป็นนักสู้ชาวพม่า ซึ่งมีชื่อว่า โมโจ ในการแข่งขันด้วยมือเปล่าที่จัดขึ้นในช่วงเทศกาล ซึ่งคิทได้ชนะการต่อสู้ในยกแรก
ภายหลังจากการต่อสู้ในรายการแข่งขันแบบ 1-1 คิทเริ่มเข้าสู่โลกของศิลปะการต่อสู้แบบผสม ดูเหมือนว่าเขาต้องการสร้างผลงานใน MMA เป็นอย่างที่ทำแบบมวยไทย ในปัจจุบัน คิทได้ฝึกฝนร่วมกับแวนด์ไฟท์ทีม โดยเฉพาะอย่างยิ่งกับ MMA และไพรด์เลเจนท์ นักสู้คนปัจจุบันของ UFC คือแวนเดอร์เลย์ ซิลวา โดยคิทได้รับการเปิดตัวในการแข่ง UFC เมื่อวันที่ 5 พฤศจิกายน ค.ศ. 2005 ในรายการ TUF 2 ไฟแนล เขาได้พ่ายแพ้ต่อเคนนี่ ฟลอเรน ในยกที่สองจากท่ารัดคอทางด้านหลัง เนื่องด้วยคิทได้รับบาดเจ็บที่ไหล่ที่ต้องผ่าตัดเนื่องจากอุบัติเหตุมอเตอร์ครอสก่อนช่วงการแข่ง ซึ่งถูกทำให้ได้รับความรุนแรงจากท่อนแขนในปลายยกที่หนึ่ง
รายงานจากคณะกรรมการกีฬารัฐเนวาด้า (NSAC) แจ้งว่าคิท โค้พ กับการแข่งขันเวิลด์เอ็กซ์ตรีมเคจไฟท์ติ้ง กับเหตุการณ์ที่พบกับ "เรเซอร์" ร็อบ แมกคัลลาจ ได้ตรวจสอบพบผลบวกจากสารต้องห้ามที่มีชื่อว่าโบลดีโนน ซึ่งเป็นอนาบอลิคสเตียรอยด์
การแสดงความเห็นจากเคธ ไคเซอร์ ผู้อำนวยการบริหารของคณะกรรมการกีฬารัฐเนวาด้า ได้กล่าวว่า "แม้ว่าเราจะมีการแข่งจาก MMA ครั้งเดียวในปีนี้ (เสาร์สุดท้ายของ WEC) แต่เราก็ได้ตรวจสอบพบผลบวกจากการทดสอบหาสารเสพติดสำหรับ ค.ศ. 2007 โดยคิทได้รับการตรวจสอบพบผลบวกของโบลดีโนน" ซึ่งเป็นอนาบอลิคสเตียรอยด์ที่เหล่าสัตวแพทย์ใช้กันเท่านั้น ซึ่งโบลดีโนนใช้เฉพาะการช่วยฟื้นฟูอาการของม้าที่ได้รับบาดเจ็บ โดยมีหลายยี่ห้อที่สัตวแพทย์นำมาใช้ ประกอบด้วย อีควิแกน, อีควิพอยส์, อุลตราแกน และกานาโบล ซึ่งเป็นรายการสารต้องห้ามของคณะกรรมการกีฬาหลักรวมถึงกีฬาลีก
คิทจะได้เข้าร่วมแข่งขันในฤดูกาลถัดไปของเดอะ คอนเทนเดอร์เอเชีย การจัดรายการฤดูกาลที่สองจะเริ่มในช่วงปลายเดือนมิถุนายน ที่กัวลาลัมเปอร์ และทางผู้ผลิตรายการจะเพิ่มเงินรางวัลภายหลังจากที่ได้เสนอในฤดูกาลที่หนึ่ง ทำให้กลายเป็นเงินรางวัลจำนวนสูงที่สุดสำหรับวงการกีฬามวยไทย นอกจากนี้ยังมีนักมวยที่ได้รับการกล่าวขวัญถึงอย่างดูเอน ลุดวิค กับมาลัยเพชร
ชีวิตส่วนตัว.
คิทถือกำเนิดที่ฐานทัพอากาศวิลเลี่ยมส์ รัฐแอริโซนา เขาเคยทำการหมั้นจีนา คาราโน มาแล้วครั้งหนึ่ง
ปัจจุบัน คิททำงานเป็นที่ปรึกษาให้แก่เรโวลูชั่น ไฟท์ ลีก ซึ่งเป็นองค์กร MMA ชุดใหม่ ซึ่งดำเนินการโดยเพื่อนของเขาที่มีชื่อว่าไบรอัน แวน ฮูเทน ซึ่งมีที่ตั้งห่างออกจากหลุยส์วิลล์ รัฐเคนทักกี
ฟุตบอลชิงแชมป์แห่งชาติยุโรป 1984

การแข่งขันฟุตบอลชิงแชมป์แห่งชาติยุโรป 1984 เป็นการแข่งขันฟุตบอลชิงแชมป์แห่งชาติยุโรป ครั้งที่ 7 จัดขึ้นที่ประเทศฝรั่งเศส ระหว่างวันที่ 12 - 27 มิถุนายน ค.ศ. 1984
รอบคัดเลือก.
ทีมชาติที่เข้ารอบสุดท้ายในฟุตบอลชิงแชมป์แห่งชาติยุโรป 1984:
ผู้เล่น.
"ดูรายชื่อทั้งหมดได้ที่ ผู้เล่นในฟุตบอลชิงแชมป์แห่งชาติยุโรป 1984"
ผู้ทำประตู.
<templatestyles src="Col-begin/styles.css"/>
ไอมายมีมายน์

"ไอมายมีมายน์"  เป็นเพลงเคป็อป ขับร้องโดยวงเกิร์ลกรุปโฟร์มินิต ออกขายในรูปแบบดิจิทัลดาวน์โหลด เมื่อวันที่ 19 พฤษภาคม ค.ศ. 2010 ในประเทศเกาหลีใต้ อัลบั้ม ฮิตยัวร์ฮาร์ต
รูกกีบีบี

รูกกี บีบี  เป็นกลุ่มศิลปินบอยแบนด์ภายใต้สังกัดอาร์เอส มีสมาชิกทั้งหมด 3 คน ประกอบไปด้วย เอี๊ยง–สิทธา สภานุชาติ, อาร์ม–วีรยุทธ จันทร์สุข และป๊อบ–ศุภสิทธิ์ ชินวินิจกุล
ผลงานเพลง.
<table>
<tr><td width="50%">
<table cellpadding="3" cellspacing="3">
<tr><td>
ณฐมน ภูวะปัจฉิม

ณฐมน ภูวะปัจฉิม หรือ ปอ เกิดเมื่อวันที่ 2 พฤศจิกายน พ.ศ. 2524 เป็นนักร้องและนักแสดง ชาวไทย เข้าสู่วงการด้วยการเข้าแข่งขันร้องเพลงในเวที "6.2.12 คอนเทสต์" จากนั้นได้มีผลงานการถ่ายแบบ และได้เซนต์สัญญาเป็นศิลปินจีเอ็มเอ็ม แกรมมี่ไปในที่สุด เริ่มโด่งดัง และเป็นที่รู้จักจากการรวมกลุ่มวงดนตรีวัยรุ่น ทีนเอจเกรดเอ ภายหลังมีผลงานเพลงป็อป, แดนซ์ในชื่อวงแจมป์ ร่วมกับเพื่อนอีก 3 คน และเคยออกอัลบั้มเดี่ยว "Por Touch Me" ในปีพ.ศ. 2544 ปัจจุบันเป็นผู้ประกาศข่าวทางช่อง Money Channel และ ช่องวัน
ประวัติ.
ชีวิตส่วนตัว.
ณฐมน ภูวะปัจฉิม มีชื่อแต่แรกเกิดว่า ภาวพร ภูวะปัจฉิม ต่อมาเปลี่ยนชื่อในภายหลัง ได้แก่ ภวพร ภูวะปัจฉิม, ภัคพร ภูวะปัจฉิม และ ณฐมน ภูวะปัจฉิม ตามลำดับ ชื่อเล่น ปอ เกิดเมื่อวันที่ 2 พฤศจิกายน พ.ศ. 2524 เป็นนักร้องและนักแสดงชาวไทย สำเร็จการศึกษาระดับปริญญาตรี สาขาวิชาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ และระดับปริญญาโทจาก สาขาการตลาด คณะบริหารธุรกิจ มหาวิทยาลัยรามคำแหง
งานบันเทิง.
ภัคพร ภูวะปัจฉิม เข้าวงการจากการประชันการแข่งขัน "6.2.12 คอนเทสต์" และเป็นผู้ชนะในการแข่งขันร้องเพลง "คนแบบฉัน" ของทาทา ยัง ในปี พ.ศ. 2539 และในปี พ.ศ. 2540ได้เซนต์สัญญากับทางค่าย จีเอ็มเอ็ม แกรมมี่ ออกอัลบั้มร่วมกับศิลปินหน้าใหม่ในนาม ทีนเอจเกรดเอ (2541) สังกัดจีเอ็มเอ็ม แกรมมี่ ประกอบด้วยสมาชิก 8 คน ซึ่งต่อมาเหลือสมาชิกเพียง 4 คนในชื่ออัลบั้มว่า แจมป์ (2542) จากนั้นในสายวงการดนตรี ภัคพร ภูวะปัจฉิม ก็ได้มีอัลบั้มเพลงตามมาอีก 2 ชุดได้แก่ บังอรเอาแต่แดนซ์ (2543) อัลบั้ม Touch Me (2544) ซึ่งเป็นอัลบั้มเดี่ยวเป็นครั้งแรกของชีวิต โดยออกมาคู่กับ ปอ สตอรี่ (SUPER TEEN POR'S STORY) เป็นวีดีโอซีดีประกอบภาพเนื้อหาเกี่ยวกับความชอบและความสามารถของ ปอ ภัคพร ภูวะปัจฉิม 
ปอ ภวพร ภูวะปัจฉิม มีงานด้านงานด้านละครโทรทัศน์ อาทิเช่น ละครเรื่องวังน้ำวน ทางสถานีโทรทัศน์ไทยทีวีสีช่อง 3 ซึ่งรับบท ระริน นางร้ายของเรื่อง รวมถึงรับบท รติกร จาดละคร ผีเพื่อนรัก ทางสถานีโทรทัศน์ไอทีวี รับบท รติกร และรับเชิญในละครชุด บางรักซอย 9 ทางสถานีโทรทัศน์โมเดิร์นไนน์ รับบท ปูนิ่ม จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย ไม่ว่าจะเป็น รายการ ซูเปอร์สตาร์ ที่สุดแห่งดาว ถ่ายแบบชุดว่ายน้ำนิตยสาร IN เป็นต้น 
ปัจจุบัน ปอ ภัคพร ภูวะปัจฉิม เป็นดีเจ หรือ ผู้จัดรายการวิทยุทาง คลื่น 93.5 EFM ทุกวันเสาร์-อาทิตย์ ในเวลา 05.00-07.00 น และเป็นผู้ประกาศข่าวทางช่อง Money Channel
คดีระหว่างนายทะเบียนพรรคการเมือง กับพรรคประชาธิปัตย์ (2553)

คดีระหว่างนายทะเบียนพรรคการเมือง กับพรรคประชาธิปัตย์ (2553) เป็นคดีรัฐธรรมนูญในประเทศไทยเมื่อ พ.ศ. 2553 ซึ่ง อภิชาต สุขัคคานนท์ นายทะเบียนพรรคการเมือง ได้ยื่นคำร้องต่อศาลรัฐธรรมนูญ กล่าวหาว่า พรรคประชาธิปัตย์ใช้จ่ายไปโดยผิดวัตถุประสงค์ของกฎหมายซึ่งเงินจำนวนยี่สิบเก้าล้านบาทที่คณะกรรมการการเลือกตั้งจัดสรรให้จากกองทุนเพื่อการพัฒนาพรรคการเมือง ขัดต่อพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 66 อนุมาตรา (2) และ (3) จึงขอให้ศาลมีคำสั่งยุบพรรคประชาธิปัตย์ และตัดสิทธิเลือกตั้งของหัวหน้าและกรรมการบริหารพรรคประชาธิปัตย์ ตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 มาตรา 98 
คดีนี้ ศาลรัฐธรรมนูญมีคำวินิจฉัยเมื่อวันที่ 29 พฤศจิกายน 2553 ด้วยมติสี่ต่อสองว่า กฎหมายกำหนดให้ผู้ร้องยื่นคำร้องมาภายในสิบห้าวันนับแต่วันที่ปรากฏแก่ตนว่าผู้ถูกร้องฝ่าฝืนกฎหมายอันเป็นเหตุให้ถูกยุบได้ มว่า ผู้ร้องยื่นคำร้องมาล่วงระยะเวลาสิบห้าวันดังกล่าวนี้ จึงไม่ชอบที่จะพิจารณาวินิจฉัยคำร้องสืบไป และให้ยกคำร้อง
คำร้องของผู้ร้อง.
ผู้ร้องยื่นคำร้องเมื่อวันที่ 26 เมษายน 2553 สรุปได้ว่า
ทางพิจารณา.
ภาพรวม.
ศาลรัฐธรรมนูญได้กำหนดประเด็นพิจารณาดังต่อไปนี้
โดยศาลกล่าวว่า "เพื่อให้การพิจารณาวินิจฉัยคดีเป็นไปตามลำดับที่เหมาะสม จึงเห็นควรวินิจฉัยในประเด็นที่ 2 ก่อน"
ประเด็น 2 การกระทำของผู้ถูกร้อง อยู่ในบังคับแห่ง พ.ร.บ.พรรคการเมือง 2541 หรือ พ.ร.บ.พรรคการเมือง 2550.
สำหรับประเด็น 2 ซึ่งมีข้อพึงพิจารณาว่า การกระทำของผู้ร้องอยู่ในบังคับของกฎหมายฉบับใด ระหว่าง พ.ร.บ.พรรคการเมือง 2541 หรือ พ.ร.บ.พรรคการเมือง 2550 นั้น ศาลเห็นว่า
ประเด็น 1 ผู้ร้องได้ยื่นคำร้องโดยชอบด้วยกฎหมาย หรือไม่.
สำหรับประเด็น 2 ซึ่งมีข้อพึงพิจารณาว่า กระบวนการซึ่งผู้ร้องได้ยื่นคำร้องขอให้ศาลมีคำสั่งยุบพรรคผู้ถูกร้อง ได้ดำเนินไปโดยชอบด้วยกฎหมายหรือประการใดนั้น ศาลเห็นว่า
วินิจฉัย.
ศาลเห็นว่า เมื่อวินิจฉัยแล้วว่า ผู้ร้องยื่นคำร้องมาโดยมิชอบด้วยกฎหมาย จึงมิพักต้องพิจารณาประเด็นอื่น ๆ อีก ที่สุดวินิจฉัยด้วยมติสี่ต่อสอง ให้ยกคำร้อง
เชิงอรรถ.
<templatestyles src="Reflist/styles.css" />
อ่างเก็บน้ำห้วยปราสาทใหญ่

อ่างเก็บน้ำห้วยปราสาทใหญ่ เป็นอ่างเก็บน้ำในเขตลุ่มน้ำลำเชิงไกรหรือลำเชียงไกร โดยกั้นลำห้วยปราสาทและห้วยเพ็ก บริเวณบ้านป่ารังงาม บ้านโปร่งใหญ่ และบ้านหนองกราดน้อย ตำบลห้วยบง อำเภอด่านขุนทด จังหวัดนครราชสีมา 
อ่างเก็บน้ำสร้างขึ้นสร้างขึ้นเมื่อปี พ.ศ. 2536 เพื่อกักเก็บน้ำไว้ใช้ประโยชน์ในการเกษตรกรรม และป้องกันอุทกภัย ปัจจุบันอยู่ในความดูแลของกรมชลประทาน
ลักษณะทั่วไป.
ลักษณะของอ่างเก็บน้ำเป็นทะเลสาบ โดยจะมีเนินเขาอยู่กลางทำให้ท้ายอ่างฯแยกเป็นสองสาย โดยยาวไปตามลำห้วยปราสาทใหญ่ ลำห้วยปราสาทเหนือ และอีกสายจะยาวไปตามลำห้วยเพ็ก สามารถกักเก็บน้ำได้ถึง 8.70 ล้านลูกบาศก์เมตร โดยทะเลสาบเหนืออ่างฯนั้นมีภูมิประเทศที่สวยงาม ทำให้อ่างเก็บน้ำห้วยปราสาทใหญ่เป็นสถานที่ท่องเที่ยวยอดนิยมสำหรับผู้ที่ต้องการมาพักผ่อน ตกปลา ตากอากาศชมวิวทิวทัศน์ริมอ่างเก็บน้ำ และเป็นสถานที่ท่องเที่ยวสำคัญแห่งหนึ่งของอำเภอด่านขุนทด และจังหวัดนครราชสีมา
การเดินทาง.
จากจังหวัดนครราชสีมาใช้ถนนมิตรภาพ วิ่งไปทางโคกรวด เลี้ยวขวา ไปทางอำเภอขามทะเลสอ ไปถึงบ้านหนองสรวง เลี้ยวซ้ายไปยังอำเภอด่านขุนทด ใช้ทางหลวงหมายเลข 201 (สีคิ้ว-ชัยภูมิ) วิ่งไปทางอำเภอสีคิ้วไปประมาณ 5 กิโลเมตร จะพบสามแยก เลี้ยวขวาเข้าไปตามถนนชัยบาดาล-ด่านขุนทด ประมาณ 22 กิโลเมตร จะถึงที่ทำการอ่างฯห้วยปราสาทใหญ่
ดับเบิลยูดับเบิลยูอี โอเวอร์เดอะลิมิต

ดับเบิลยูดับเบิลยูอี โอเวอร์เดอะลิมิต  เป็นรายการเพย์-เพอร์-วิวมวยปล้ำอาชีพ ของ WWE จัดขึ้นครั้งแรก ในวันที่ 23 พฤษภาคม ค.ศ. 2010 ที่โจหลุยส์ อรินา ดีทรอยต์ มิชิแกน ซึ่งมาแทนรายการดับเบิลยูดับเบิลยูอี จัดจ์เมนท์เดย์ ในปี ค.ศ. 2013 รายการที่มาแทนศึกโอเวอร์เดอะลิมิตคือ ดับเบิลยูดับเบิลยูอี แบทเทิลกราวด์ ซึ่งในตอนแรกโอเวอร์เดอะลิมิตจะจัดในเดือนตุลาคม
ไฟท์ติ้ง!

ไฟท์ติ้ง! (, ออกเสียงว่า "paiting", "hwaiting") เป็นการแสดงออกร่วมกันในภาษาเกาหลีที่หมายถึงการชุมนุมหรือเชียร์ใครบางคน โดยจะใช้ในรูปแบบของการให้กำลังใจ บ่อยครั้งในกีฬาหรือที่ใดๆก็ตามที่มีการพบกันเพื่อท้าชิงในเกาหลีใต้ "ไฟท์ติ้ง!" ยังสามารถแปลได้อีกว่า "โชคดี!" หรือ "เอ้า! ลุย" ในภาษาอังกฤษแต่ไม่ได้มีความหมายตรงตัวเสมอไป บ่อยครั้งที่มาจากการแสดงออกจากการชุมนุม
ต้นกำเนิด.
เป็นคำที่ยืมมาใช้ในภาษาอังกฤษ "fighting"
เขตบุงเกียว

เขตบุงเกียว (; โรมาจิ: "Bunkyō-ku") เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่กึ่งกลางโตเกียว เป็นศูนย์กลางของสถานศึกษาและย่านที่พักอาศัยในโตเกียว มีประวัติย้อนไปในสมัยเมจิ เป็นย่านที่พักอาศัยของนักประพันธ์ นักวิชาการ นักการเมือง 
ใน ค.ศ. 2005 มีประชาการในเขตบุงเกียวประมาณ 180,209 คน รวมทั้งชาวต่างชาติกว่า 6,500 คน
ย่าน.
เขตบุงเกียวแบ่งออกเป็น 19 ย่าน หรือ "โชโจ"  ดังนี้
<templatestyles src="Col-begin/styles.css"/>
การเมืองการปกครอง.
เขตบุงเกียวมีนายกเทศมนตรีชื่อ ฮิโรโนบุ นาริซาวะ  นักการเมืองอิสระ ซึ่งได้รับการสนับสนุนจากพรรคเสรีประชาธิปไตย พรรคประชาธิปไตยญี่ปุ่น และพรรคโคเม สภาเขตประกอบด้วยสมาชิกที่มาจากการเลือกตั้ง 34 คน
อินช็อน

อินช็อน (Incheon) เป็นเมืองที่มีขนาดใหญ่เป็นอันดับสามของประเทศเกาหลีใต้ รองจากโซลและปูซาน อินช็อนเป็นศูนย์กลางการคมนาคมที่สำคัญของเกาหลีใต้ในศตวรรษที่ 21 ท่าเรือเมืองอินช็อนเป็นท่าเรือที่ใหญ่ที่สุดในชายฝั่งตะวันตกของเกาหลีใต้ ท่าอากาศยานนานาชาติอินช็อนเป็นท่าอากาศยานที่ใหญ่ที่สุดของประเทศ อินช็อนได้รับการพัฒนาให้เป็นเมืองศูนย์กลางธุรกิจนานาชาติและอุตสาหกรรมไฮเท็ค โดยเฉพาะเมืองนานาชาติซงโด
อินช็อนได้รับคัดเลือกเป็นเจ้าภาพการแข่งขันกีฬาเอเชียนเกมส์ครั้งที่ 17 ในปี 2014 (พ.ศ. 2557) ในระหว่างวันที่ 19 กันยายน - 4 ตุลาคม พ.ศ. 2557 
ประวัติ.
อินช็อนปรากฏในบันทึกประวัติศาสตร์ครั้งแรกในปี ค.ศ. 475 ในรัชสมัยของจักรพรรดิชังซูมหาราชแห่งจักรวรรดิโคกูรยอ โดยมีชื่อว่า "มีชูฮล" พื้นที่ในบริเวณนี้ถูกเปลี่ยนชื่อหลายชื่อตามอาณาจักรและราชวงศ์ ชื่ออินช็อนอย่างในปัจจุบันตั้งขึ้นในปี ค.ศ. 1413 ในรัชสมัยของพระเจ้าแทจงแห่งราชวงศ์โชซ็อน
ในวันที่ 15 กันยายน ค.ศ. 1950 ในระหว่างสงครามเกาหลี อินช็อนเป็นหนึ่งในสมรภูมิรบ เมื่อกองทัพสหรัฐอเมริกายกทัพขึ้นบกที่นี่เพื่อเข้ายับยั้งเหตุการตึงเครียด และปฏิบัติการผลักดันขึ้นเหนือร่วมกับกองกำลังสหประชาชาติ
โรงเรียนรัชชประภาวิทยาคม

โรงเรียนรัชชประภาวิทยาคม (อักษรย่อ: ร.ว.) เป็นโรงเรียนมัธยมศึกษาประเภทสหศึกษา ตั้งอยู่ในเขตเทศบาลบ้านเชี่ยวหลาน โรงเรียนรัชชประภาวิทยาคม ก่อตั้งเมื่อ วันที่ 30 พฤษภาคม 2527 
ปัจจุบันตั้งอยู่ที่ เลขที่ 383 หมู่ที่ 5 ถนน ตำบลเขาพัง อำเภอบ้านตาขุน จังหวัดสุราษฎร์ธานี มีเนื้อที่ 53 ไร่ ประกอบด้วยอาคารเรียน - หลัง - ห้องเรียน ในปี 2553 มีนักเรียน - คน เป็นผู้ชาย - คน และ เป็นผู้หญิง - คน และมีคณะครูและบุคลากรรวม - คน แบ่งเป็น ชาย- คน และ หญิง - คน
ประวัติ.
โรงเรียนรัชชประภาวิทยาคม ก่อตั้งเมื่อ วันที่ 30 พฤษภาคม 2527 อยู่บริเวณเทศบาลบ้านเชี่ยวหลาน เลขที่ 383 หมู่ที่ 5 ตำบลเขาพัง อำเภอบ้านตาขุน จังหวัดสุราษฎร์ธานี บนพื้นที่ 53 ไร่ โดยเริ่มเปิดรับนักเรียนระดับชั้นมัธยมศึกษามัธยมศึกษาตอนต้น ปัจจุบันโรงเรียนโรงเรียนรัชชประภาวิทยาคม เปิดการเรียนการสอนมายาวนานกว่า 26 ปี
ทำเนียบผู้บริหาร.
ตั้งแต่ปีพุทธศักราช 2527 ถึงปัจจุบัน โรงเรียนรัชชประภาวิทยาคมมีผู้บริหารทั้งหมด 12 ท่าน
แหล่งวิทยากรสนับสนุน.
ชุมชนสภาพแวดล้อมและแหล่งวิทยากรสนับสนุน "โรงเรียนรัชชประภาวิทยาคม" ตั้งอยู่บนเนินสูง ซึ่งทิศตะวันตกเฉียงเหนือเป็นภูเขาเป็นที่ตั้งของเขื่อนรัชชประภา โดยห่างจากโรงเรียน 6 กิโลเมตร
แฮม

แฮม (ภาษาอังกฤษ : Ham) เป็นชิ้นเนื้อสัตว์จากต้นขาหลังของสัตว์บางชนิด โดยเฉพาะอย่างยิ่ง สุกร แฮมส่วนใหญ่ผ่านการถนอมอาหารและสามารถรับประทานได้ทั้งแบบสุกและดิบ ในสหราชอาณาจักร แอฟริกาใต้ [เกาะแมน] และไอร์แลนด์ ชิ้นแฮมจะได้รับการถนอมอาหารบนเบคอนคล้ายกระดูกที่รู้จักกันว่า "แกมมอน"
วิธีการทำ.
นำเนื้อสัตว์ที่ต้องการนำไปหมักด้วยเครื่องเทศจนซีดแล้วนำมามัดเป็นก้อนกลมแล้วนำไปรมควันจนกระทั่งสุก สามารถทำไปดัดแปลงเป็นอาหารอื่นได้ หรือนำไปแช่น้ำเกลือก้อนไปรมควันเพื่อให้เก็บได้นานขึ้น
ไส้ตรงปลิ้น

ไส้ตรงปลิ้น, ไส้ตรงยื่นย้อย, บานทะโรค, ดากออก, ดากโผล่  มักใช้หมายถึงอาการทางการแพทย์ซึ่งผนักของไส้ตรงปลิ้นออกมานอกทวารหนักจนสามารถมองเห็นได้จากภายนอกร่างกาย
สาเหตุ.
ไส้ตรงปลิ้นเกิดจากการที่เอ็นรั้งและกล้ามเนื้อที่ยึดไส้ตรงไม่แข็งแรง ในผู้ป่วยส่วนใหญ่ หูรูดทวารหนักอ่อนแอ นอกจากนี้ ไส้ตรงปลิ้นยังอาจมีความเกี่ยวข้องกับสาเหตุดังต่อไปนี้: มีอายุสูงขึ้น อาการท้องผูกเป็นระยะเวลานาน การอั้นอุจจาระเป็นเวลานาน การได้รับเพศสัมพันธ์ทางทวารหนัก อาการท้องร่วงเป็นเวลานาน การมีพยาธิในทางเดินอาหารจำนวนมาก การตั้งครรภ์และความเครียดในการให้กำเนิดทารก การศัลยกรรมครั้งที่ผ่านมา โรคซีสติกไฟโบรซีส โรคปอดอุดกั้นเรื้อรัง และหูรูดทวารหนักเป็นอัมพาต
การรักษา.
ไส้ตรงปลิ้นบางส่วนสามารถรักษาได้โดยการรับประทานใยอาหารมาก ๆ ในทางเภสัชกรรม อาการดังกล่าวสามารถรักษาได้เฉพาะการบรรเทาอาการท้องผูก เพื่อไม่ให้อาการรุนแรงขึ้น นอกจากนี้ ยังสามารถรักษาได้โดยการศัลยกรรม ซึ่งแบ่งออกเป็น 2 ประเภท คือ ศัลยกรรมช่องท้องและศัลยกรรมฝีเย็บ
สรุปเหรียญรางวัลเอเชียนเกมส์ตลอดกาล

สรุปเหรียญรางวัลเอเชียนเกมส์ตลอดกาล นับเฉพาะ เอเชียนเกมส์ฤดูร้อน ตั้งแต่ 1951 ถึง 2022 การสรุปเหรียญดังกล่าวไม่นับรวมเอเชียนเกมส์ฤดูหนาว และ ที่จัดโดยสภาโอลิมปิกแห่งเอเชีย (OCA)
เหรียญรางวัล.
<templatestyles src="Col-begin/styles.css"/>
ตารางเหรียญรางวัลตลอดกาล.
<onlyinclude></onlyinclude>
หมู่เกาะจินเหมิน

<templatestyles src="Stack/styles.css"/>
หมู่เกาะจินเหมิน หรือ คีมอย, กิมหมึง (ฮกเกี้ยน: Kinmen) หมู่เกาะขนาดเล็กซึ่งในปัจจุบันได้ขึ้นอยู่ภายใต้การปกครองของสาธารณรัฐจีน (ไต้หวัน) ชื่อเกาะมีความหมายว่า "ประตูทองคำ" ตั้งอยู่ใกล้กับนครเซี่ยเหมิน ในมณฑลฝูเจี้ยนของสาธารณรัฐประชาชนจีน (จีนแผ่นดินใหญ่) ซึ่งห่างกันเพียง 6 กิโลเมตรเท่านั้น ปัจจุบันหมู่เกาะจินเหมินได้รับการพัฒนาให้เป็นเสมือนเมืองหน้าด่าน เพื่อต้อนรับนักท่องเที่ยวจากจีนแผ่นดินใหญ่ที่เดินทางไปท่องเที่ยวยังเกาะไต้หวัน จึงกลายเป็นสถานที่ท่องเที่ยวที่เชื่อมโยงกับนครเซี่ยเหมินได้อย่างรวดเร็ว
ประชากรศาสตร์.
ประชากรส่วนมากที่อาศัยอยู่ดั้งเดิมบนเกาะจินเหมินเป็นชาวฮกเกี้ยน และใช้ภาษาหมิ่นหนาน (ฮกเกี้ยน) แต่เนื่องจากการแยกตัวออกมาจากการปกครองของสาธารณรัฐประชาชนจีน (จีนแผ่นดินใหญ่) พวกเขาจึงเรียกภาษาของพวกเขาว่า ภาษาจินเหมิน เพื่อให้เกิดความแตกต่างกับภาษาไต้หวันซึ่งใช้บนเกาะไต้หวัน ทั้งนี้ทั้งสองภาษาทั้งจินเหมินและไต้หวัน ก็สามารถใช้สื่อสารด้วยกันเข้าใจกันได้อย่างดี แต่ด้วยลักษณะภูมิประเทศของจินเหมินที่ห่างจากจีนแผ่นดินใหญ่ไม่มากนัก ทำให้มีผู้คนในเมืองอูชิวใช้ภาษาปู้เซียน ซึ่งมีความแตกต่างกับภาษาหมิ่นหนาน ที่ใช้กันโดยทั่วของประชากรในแถบหมู่เกาะจินเหมิน
ชาวจินเหมินมีความเชื่อเกี่ยวกับเทพเสือ และนิยมประดับประดาไว้ตามบ้าน โดยเชื่อว่าเทพองค์นี้จะดลบันดาลและปัดเป่าทุกขภัย และดูแลผืนน้ำเพื่อไม่ให้เกิดลมพายุ และศิลปกรรมของชาวจินเหมินนิยมตกแต่งให้สีสันฉูดฉาดลดลายสดใสสวยงาม
เศรษฐกิจ.
ด้วยความที่หมู่เกาะจินเหมินมีความสะอาด เงียบสงบ และบรรยากาศดี ทำให้ในจินเหมินเองมีสินค้าท้องถิ่นที่มีชื่อเสียงอย่าง ข้าวฟ่าง, เหล้าข้าวฟ่าง, ขนมถั่วบด และมีดที่ทำมาจากแผ่นเหล็กหุ้มระเบิดในสงคราม 823 ในปี ค.ศ. 1958 ระหว่างเซี่ยเหมินกับจินเหมิน นอกจากนี้จินเหมินยังได้รับอานิสงส์จากการท่องเที่ยวระหว่างจีนแผ่นดินใหญ่กับเกาะไต้หวัน ทำให้นักท่องเที่ยวเดินทางผ่านจินเหลียน และได้รับการพัฒนาเป็นเมืองท่องเที่ยว
หลังจากการเริ่มนโยบายเกี่ยวกับการคมนาคมระหว่างจีนแผ่นดินใหญ่กับเกาะไต้หวัน ทำให้จินเหมินเริ่มมีความสำคัญในการเป็นหนึ่งเมืองนำร่องในการเป็นช่องทางการเดินเรือตามนโยบาย 3 ตัวเชื่อมย่อย (Mini Three Links) ซึ่งส่งผลให้จินเหมินกลายเป็นแหล่งท่องเที่ยวที่เชื่อมโยงกับเซี่ยเหมินในระยะเวลาอันรวดเร็ว ในเขตเสียงอัน (翔安区) ของเซี่ยเหมินยังมีเกาะต้าเติง (大嶝岛) ซึ่งเป็นเขตตลาดสินค้าปลอดภาษี (Duty free market) มีชื่อว่า ตลาดค้าขายสินค้าขนาดเล็กไต้หวัน (对台小额贸易市场) เป็นตลาดที่มีจุดเด่นเนื่องจากเป็นสถานที่ซื้อขายสินค้านำเข้าจากเกาะจินเหมินและเกาะไต้หวันที่ปลอดภาษีนำเข้าและภาษีมูลค่าเพิ่ม แต่มีการจำกัดปริมาณยอดการซื้อ ตลาดแห่งนี้เปิดในปี ค.ศ. 1995 เป็นเขตปลอดภาษีที่ดึงดูดลูกค้าชาวจีนและต่างชาติเป็นจำนวนมาก เป็นช่องทางสำคัญด้านการค้าระหว่างช่องแคบไต้หวัน ซึ่งจากสถิติศุลกากรนครเซี่ยเหมินระบุว่า ในเดือนมกราคม-สิงหาคม ค.ศ. 2008 ตลาดแห่งนี้ได้รองรับสินค้านำเข้าจากไต้หวันกว่า 8,277 ตัน หรือคิดเป็นมูลค่ารวมกว่า 8 ล้านดอลลาร์สหรัฐ
ที่ราบสูงโคราช

ที่ราบสูงโคราช หรือ แอ่งโคราช เป็นที่ราบสูงในภาคอีสานของประเทศไทย ได้ชื่อมาจากชื่อสั้นของจังหวัดนครราชสีมา
ภูมิศาสตร์.
บริเวณนี้มีความสูงเฉลี่ย 200 เมตร และกินพื้นที่ 155,000 ตารางกิโลเมตร ที่ราบสูงคล้ายรูปจานรองแบ่งออกด้วยทิวเขาภูพานไปเป็น 2 ลุ่มน้ำ: ลุ่มน้ำสกลนครทางเหนือ และลุ่มน้ำโคราชทางใต้ ที่ราบสูงนี้เอียงจากมุมตะวันตกเฉียงเหนือที่อยู่เหนือระดับน้ำทะเล 213 เมตร (700 ฟุต) ไปยังฝั่งตะวันออกเฉียงใต้ที่มีความสูงแค่ประมาณ 62 เมตร (200 ฟุต) ยกเว้นบริเวณเนินเขาในมุมตะวันออกเฉียงเหนือที่มีพื้นดินเป็นลูกคลื่นบาง ๆ เป็นหลัก ส่วนใหญ่มีความสูงหลากหลายตั้งแต่ 90–180 เมตร (300–600 ฟุต) เอียงจากทิวเขาเพชรบูรณ์ทางตะวันตกตอนล่างไปยังแม่น้ำโขง:1 ที่ราบสูงนี้มีแม่น้ำมูลกับแม่น้ำชีไหลผ่านไปสมทบกับแม่น้ำโขง ซึ่งทำให้เกิดชายแดนภาคอีสานขึ้น โดยทิศตะวันตกมีทิวเขาเพชรบูรณ์และทิวเขาดงพญาเย็นกั้นกับภาคกลางของไทย เทือกเขาสันกำแพงในทิศตะวันตกเฉียงใต้ และทิวเขาพนมดงรักในทิศใต้ ทั้งหมดนี้ทำให้การเข้าถึงที่ราบสูงอดีตมีความยากลำบาก
ธรณีวิทยา.
ที่ราบสูงถูกยกตัวจากที่ราบของเศษอนุทวีปซิมเมเรีย และศิลาภูมิประเทศ เช่นศิลาภูมิประเทศรัฐฉาน–ไทย ซึ่งน่าจะอยู่ในสมัยไพลสโตซีนหรือสมัยโฮโลซีนตอนต้น ประมาณปีที่ 1 ของปฏิทินโฮโลซีน พื้นผิวของที่ราบสูงส่วนใหญ่ในตอนนั้นเป็นศิลาแลง แต่การจัดอันดับดินตามประเภทของออกซิซอล (oxisol) มีประโยชน์มากต่อเกษตรกรรม หรือดินยโสธรที่ก่อตัวภายใต้สภาวะเขตร้อนชื้นในยุคเทอร์เชียรีตอนต้น Xanthic ferralsols ในบริเวณโคราชและอุบลมีสีเหลืองอ่อนถึงน้ำตาล ก่อให้เกิดดินที่ราบลุ่มคล้ายกับดินน้ำตาลในยุโรป.
โบราณคดี.
สถานที่หลายแห่งในประเทศไทยยุคก่อนประวัติศาสตร์ถูกพบในที่ราบสูง เช่น พระธาตุสำริดบางส่วนจากวัฒนธรรมดงเซิน แหล่งโบราณคดีบ้านเชียงของแหล่งมรดกโลกที่ค้นพบใน พ.ศ. 2509 เป็นหลักฐานว่ายุคสัมฤทธิ์เริ่มขึ้นในช่วงประมาณ 2000 ปีก่อนคริสตกาล แต่ไม่มีหลักฐานในด้านอาวุธ จึงทำให้มันมักมีส่วนเกี่ยวข้องกับยุคสัมฤทธิ์ในทวีปยุโรปกับส่วนอื่นของโลก บริเวณนี้เคยเป็นส่วนหนึ่งของวัฒนธรรมขนาดใหญ่ จนกระทั่งถูกทิ้งไปประมาณ ค.ศ. 200 CE ไม่มีใครตั้งรกรากจนกระทั่งต้นคริสต์ศตวรรษที่ 19 โนนนกทาในอำเภอภูเวียงเป็นหลักฐานการตั้งถิ่นฐานในยุคโลหะช่วงประมาณ 1420 ถึง 50 ปีก่อนคริสตกาล
บริเวณนี้เคยตกเป็นของอาณาจักรทวารวดี และต่อมาจักรวรรดิเขมร โดยไม่ได้มีเพียงสถานที่พักผ่อนเท่านั้น แต่ยังมีบ้านพักรับรองกับห้องสมุด และรวมไปถึงบาราย (แหล่งเก็บน้ำ)
ชาลส์ ฮิกแฮม นักโบราณคดีกล่าวว่า "...เรายังคงไม่ทราบถึงความสัมพันธ์ระหว่างบริเวณและการการปรากฏตัวหรืออีกอย่างหนึ่งคือรัฐในที่ราบสูงโคราช" ในคริสต์ศตวรรษที่ 7 ถึง 11 เมืองเสมากับเมืองฟ้าแดดเป็นที่รู้จักจากสิ่งก่อสร้างทางศาสนา เช่น ใบเสมาที่เมืองฟ้าแดด#เปลี่ยนทาง 
ประวัติศาสตร์.
มีข้อมูลน้อยมากในศตวรรษที่มีชื่อว่ายุคมืดของกัมพูชา แต่ดูเหมือนว่าที่ราบสูงส่วนใหญ่จะถูกทำลายไปแล้ว ใน ค.ศ. 1718 ชาวลาวคนแรกในหุบเขาแม่น้ำชีถูกพบในอำเภอสุวรรณภูมิ จังหวัดร้อยเอ็ดในปัจจุบัน โดยเป็นข้อมูลจากเจ้าหน้าที่ที่รับใช้สมเด็จพระเจ้าสร้อยศรีสมุทรพุทธางกูรแห่งอาณาจักรล้านช้างจำปาศักดิ์
บรรณาธิการบริหาร

บรรณาธิการบริหาร  หรือ บรรณาธิการใหญ่  เป็นบรรณาธิการหลักของสิ่งตีพิมพ์หนึ่ง ๆ โดยเป็นผู้รับผิดชอบสูงสุดในด้านการดำเนินการและนโยบาย นอกเหนือจากนั้น บรรณาธิการบริหารยังต้องมอบหมายหน้าที่ให้แก่เจ้าหน้าที่เช่นเดียวกับรักษาเวลาที่จะทำให้งานออกมาเสร็จทันเวลา บรรณาธิการบริหารมักใช้กับหนังสือพิมพ์ นิตยสาร หนังสือรุ่น และรายการข่าวทางโทรทัศน์ และยังสามารถหมายความถึงวารสารวิชาการ โดยบรรณาธิการจะเป็นผู้ตัดสินใจว่าต้นฉบับที่ส่งเข้ามานั้นต้นฉบับใดจะได้รับการตีพิมพ์เป็นบทความในวารสาร การตัดสินใจดังกล่าวเกิดขึ้นหลังจากได้รับข้อมูลจากผู้ทบทวน ซึ่งได้รับเลือกตามทักษะความชำนาญในแต่ละด้าน
หน้าที่ความรับผิดชอบ.
หน้าที่ความรับผิดชอบโดยทั่วไปของบรรณาธิการบริหาร ได้แก่:
บรรณาธิการบริหารในวารสารวิชาการ.
คำนี้ยังใช้กับวารสารวิชาการด้วย โดยบรรณาธิการบริหารจะเป็นผู้ตัดสินใจขั้นสุดท้ายว่าจะตีพิมพ์ต้นฉบับที่ส่งมาหรือไม่ การตัดสินใจนี้จะทำโดยบรรณาธิการบริหาร หลังจากขอข้อมูลจากผู้ตรวจสอบที่ได้รับการคัดเลือกโดยพิจารณาจากความเชี่ยวชาญที่เกี่ยวข้อง สำหรับวารสารขนาดใหญ่ การตัดสินใจมักจะขึ้นอยู่กับคำแนะนำของบรรณาธิการผู้ช่วยคนใดคนหนึ่งจากหลาย ๆ คน ซึ่งแต่ละคนมีหน้าที่รับผิดชอบแต่ละส่วนของต้นฉบับที่ส่งมาเพื่อการคัดเลือกนี้
กีฬาเครือจักรภพ

กีฬาเครือจักรภพ  เป็นการแข่งขันกีฬาที่จัดขึ้นในกลุ่มประเทศเครือจักรภพทุก 4 ปี ดูแลการจัดแข่งขันโดย สหพันธ์กีฬาเครือจักรภพ (Commonwealth Games Federation; CGF) ซึ่งควบคุมกำหนดการแข่งขัน และคัดเลือกเมืองเจ้าภาพ จากเมืองในประเทศเครือจักรภพที่เสนอชื่อ การแข่งขันนี้มีชื่อเดิมว่า "กีฬาจักรวรรดิบริติช" จัดขึ้นเป็นครั้งแรก ที่เมืองแฮมิลตัน รัฐออนแทรีโอ ประเทศแคนาดา ระหว่างวันที่ 16 – 23 สิงหาคม ค.ศ. 1930 (พ.ศ. 2473) หลังจากการแข่งขันกีฬาจักรวรรดิบริติช ครั้งที่ 3 ปี ค.ศ. 1942 และปี ค.ศ. 1946 ได้ถูกยกเลิกไปอันเนื่องมาจากเหตุการณ์สงครามโลกครั้งที่ 2 และดำเนินจัดการแข่งขันอีกครั้งในปี ค.ศ. 1950
การจัดการแข่งขัน.
หมายเหตุ
1รวม 3 ทีมกีฬา 2รวม 4 ทีมกีฬา
ภาพยนตร์สยองขวัญ

ภาพยนตร์สยองขวัญ  เป็นภาพยนตร์ที่มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ ภาพยนตร์เหล่านี้มักใช้วิธีการสร้างฉากที่ทำให้ตกใจ ด้วยการใช้สิ่งที่เกี่ยวข้องกับความตายหรือสิ่งที่เหนือธรรมชาติ จึงมักมีความคาบเกี่ยวกันกับความเป็นแฟนตาซีกับนิยายวิทยาศาสตร์ ความน่ากลัวเหล่านี้ยังใช้สิ่งกระตุ้นเช่นดนตรีสร้างความตื่นเต้นกระตุกอารมณ์
ภาพยนตร์สยองขวัญมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับการเจ็บป่วย ฆาตกรต่อเนื่อง โรคระบาด อุบัติเหตุ การฆ่าตัวตาย และลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
อิทธิ ศิริลัทธยากร

อิทธิ ศิริลัทธยากร (เกิด 18 มิถุนายน พ.ศ. 2497) เป็นนักการเมืองชาวไทย ปัจจุบันดำรงตำแหน่งเป็นผู้อำนวยการพรรคกล้าธรรม อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลแพทองธาร ชินวัตร อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดฉะเชิงเทรา และอดีตกรรมการบริหารพรรคพลังประชาชน
ประวัติ.
อิทธิ ศิริลัทธยากร มีชื่อเล่นว่า "เบสท์" เกิดเมื่อวันที่ 18 มิถุนายน พ.ศ. 2497 ที่ตำบลพนมสารคาม อำเภอพนมสารคาม จังหวัดฉะเชิงเทรา ด้านครอบครัวสมรสกับสุพัฒตรา ศิริลัทธยากร (สกุลเดิม: สมัยพานิช) มีบุตร 5 คน คือ ธิดารัตน์ ศิริลัทธยากร, อรรถกร ศิริลัทธยากร, อรรถพล ศิริลัทธยากร, อรรถกานต์ ศิริลัทธยากร และอรรถพงศ์ ศิริลัทธยากร
สำเร็จการศึกษา ระดับปริญญาตรี สาขารัฐศาสตร์บัณฑิต จากจุฬาลงกรณ์มหาวิทยาลัย
อิทธิ เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติเมื่อวันที่ 26 มีนาคม พ.ศ. 2553
งานการเมือง.
อิทธิ เป็นสมาชิกสภาผู้แทนราษฎรจังหวัดฉะเชิงเทรา 5 สมัย ระหว่างปี พ.ศ. 2535 ถึง พ.ศ. 2550 สังกัดพรรคชาติพัฒนา พรรคไทยรักไทย และพรรคพลังประชาชนตามลำดับ และเคยดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (ครม.53)
เขายังเป็นหนึ่งในสมาชิก สส.กลุ่ม 16 อีกด้วย
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551
ในช่วงระหว่างที่ถูกตัดสิทธิ์ทางการเมือง อิทธิได้สนับสนุนบุตรชาย คือ อรรถกร ศิริลัทธยากร ลงสมัครรับเลือกตั้งในนามพรรคเพื่อไทยในการเลือกตั้ง พ.ศ. 2554 ในระบบบัญชีรายชื่อ ลำดับที่ 57 และในนามพรรคพลังประชารัฐในการเลือกตั้ง พ.ศ. 2562 ระบบบัญชีรายชื่อ ลำดับที่ 18
จากนั้นเมื่อปี พ.ศ. 2567 มีกระแสข่าวว่าร้อยเอกธรรมนัส พรหมเผ่า เตรียมส่งชื่อของนายอิทธินั่งรัฐมนตรีช่วยว่าการกระทรวงเกษตรและสหกรณ์แทนอรรถกรในโควตาคนนอก หลังจากที่พรรคเพื่อไทยมีมติไม่นำพรรคพลังประชารัฐมาเข้าร่วมรัฐบาล โดยอิทธิได้ยื่นใบลาออกจากสมาชิกพรรคพลังประชารัฐก่อนหน้านี้มาระยะหนึ่งแล้ว และได้กรอกเอกสารคุณสมบัติรัฐมนตรีแล้ว
สมาชิกสภาผู้แทนราษฎร.
อิทธิ ศิริลัทธยากร ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ